Neuvoston asetus (ETY) N:o 1534/91, annettu 31 päivänä toukokuuta 1991, perustamissopimuksen 85 artiklan 3 kohdan soveltamisesta tiettyihin sopimusten, päätösten ja yhdenmukaistettujen menettelytapojen ryhmiin vakuutusalalla



Virallinen lehti nro L 143 , 07/06/1991 s. 0001 - 0003

Suomenk. erityispainos Alue 8 Nide 2 s. 0003

Ruotsink. erityispainos Alue 8 Nide 2 s. 0003



NEUVOSTON ASETUS (ETY) N:o 1534/91, annettu 31 päivänä toukokuuta 1991, perustamissopimuksen 85 artiklan 3 kohdan soveltamisesta tiettyihin sopimusten, päätösten ja yhdenmukaistettujen menettelytapojen ryhmiin vakuutusalalla EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 87 artiklan, ottaa huomioon komission ehdotuksen (1) ottaa huomioon Euroopan parlamentin lausunnon (2) ottaa huomioon talous- ja sosiaalikomitean lausunnon (3) sekä katsoo, että perustamissopimuksen 85 artiklan 3 kohdan mukaan voidaan julistaa, ettei mainitun artiklan 1 kohtaa sovelleta sellaisten sopimusten, päätösten ja yhdenmukaistettujen menettelytapojen ryhmiin, jotka täyttävät 85 artiklan 3 kohdassa määrätyt edellytykset, tarkemmat säännökset perustamissopimuksen 85 artiklan 3 kohdan soveltamisesta on perussopimuksen 87 artiklan mukaan annettava asetuksella, yritysten välinen yhteistyö vakuutusalalla on tietyssä määrin toivottavaa alan asianmukaisen toiminnan varmistamiseksi ja se voi samalla edistää kuluttajien etuja, yrityskeskittymien valvonnasta 21 päivänä joulukuuta 1989 annetun asetuksen (ETY) N:o 4064/89 (4) soveltaminen antaa komissiolle mahdollisuuden valvoa tiiviisti keskittymisestä kaikilla toimialoilla, vakuutusala mukaan lukien, aiheutuvia kysymyksiä, perustamissopimuksen 85 artiklan 3 kohdan nojalla annetut poikkeukset eivät voi sinänsä vaikuttaa yhteisön tai kansallisiin säännöksiin, joilla turvataan kuluttajien edut tällä alalla, tällaisia tarkoitusperiä edistävät sopimukset, päätökset ja yhdenmukaistetut menettelytavat voidaan, sikäli kuin perustamissopimuksen 85 artiklan 1 kohdassa tarkoitettu kielto koskee niitä, tietyin edellytyksin vapauttaa tästä kiellosta; tämä pätee erityisesti niihin sopimuksiin, päätöksiin ja yhdenmukaistettuihin menettelytapoihin, jotka koskevat yhteisten riskimaksuperusteiden laatimista yhteisesti kerättyjen tilastojen tai korvausten yhteismäärän perusteella, yhteisten vakiovakuutusehtojen laatimista, tietynlajisten riskien yhteistä kattamista, korvauskäsittelyä, turvalaitteiden testaamista ja hyväksymistä sekä vajaakelpoisia vastuita koskevia rekistereitä ja tietoja, ottaen huomioon niiden ilmoitusten suuri määrä, jotka on tehty 6 päivänä helmikuuta 1962 annetun neuvoston asetuksen N:o 17, perustamissopimuksen 85 ja 86 artiklan ensimmäinen täytäntöönpanoasetus (5), sellaisena kuin se on viimeksi muutettuna Espanjan ja Portugalin liittymisasiakirjalla, nojalla on suotavaa antaa komissiolle, sille kuuluvan tehtävän helpottamiseksi, mahdollisuus asetuksella säätää, etteivät perustamissopimuksen 85 artiklan 1 kohdan määräykset koske tiettyjä sopimusten, päätösten ja yhdenmukaistettujen menettelytapojen ryhmiä, olisi täsmennettävä edellytykset, joiden täyttyessä komissio kiinteässä ja jatkuvassa yhteydessä jäsenvaltioiden toimivaltaisten viranomaisten kanssa voi käyttää tällaista toimivaltaansa, tällaista toimivaltaa käyttäessään komissio ottaisi huomioon, ei ainoastaan riskiä siitä, että kilpailu poistuu merkittävältä osalta olennaisia markkinoita, ja etua, joka vakuutuksenottajille saattaisi koitua sopimuksista, vaan myös rajoittavien ehtojen leviämisestä ja postilokeroyhtiöiden käyttämisestä vakuutuksenottajille aiheutuvan riskin, vajaakelpoisia vastuita koskevien rekisterien pitämisessä ja tietojen käsittelyssä tulisi noudattaa aiheellista salassapitoa, asetuksen N:o 17 6 artiklan mukaan komissio voi määrätä, että perustamissopimuksen 85 artiklan 3 kohdan mukaista päätöstä sovelletaan taannehtivasti; on suotavaa että komissio voisi antaa myös asetuksella vastaavia säännöksiä, asetuksen N:o 17 7 artiklan mukaan sopimukset, päätökset ja yhdenmukaistetut menettelytavat voidaan komission päätöksellä vapauttaa kiellosta, erityisesti jos niitä muutetaan siten, että ne täyttävät perustamissopimuksen 85 artiklan 3 kohdassa määrätyt edellytykset; on suotavaa, että komissio voisi asetuksella tehdä samanlaisen poikkeuksen tällaisten sopimusten, päätösten ja yhdenmukaistettujen menettelytapojen osalta, jos niitä muutetaan siten, että ne kuuluvat poikkeusta koskevassa asetuksessa määriteltävään ryhmään, ja ei voida sulkea pois sitä mahdollisuutta, että perustamissopimuksen 85 artiklan 3 kohdassa määrätyt edellytykset eivät tietyissä tapauksissa täyty; komissiolla tulee olla toimivalta säännellä tällainen tapaus asetuksen N:o 17 nojalla annettavalla päätöksellä, jota sovelletaan heti kun se on tehty, ON ANTANUT TÄMÄN ASETUKSEN: 1 artikla 1. Komissio voi perustamissopimuksen 85 artiklan 3 kohdan mukaisesti asetuksella säätää, tämän kuitenkaan rajoittamatta asetuksen N:o 17 soveltamista, että 85 artiklan 1 kohtaa ei sovelleta vakuutusalalla yritysten välisiin sopimuksiin, yritysten yhteenliittymien päätöksiin tai yhdenmukaistettuihin menettelytapoihin, joiden tarkoituksena on yhteistyö seuraavissa asioissa: a) yhteisten riskimaksuperusteiden vahvistaminen yhteisesti kerättyjen tilastojen tai korvausten yhteismäärän perusteella; b) yhteisten vakiovakuutusehtojen vahvistaminen; c) tietyntyyppisten riskien yhteinen kattaminen; d) korvauskäsittely; e) turvalaitteiden tarkastaminen ja hyväksyminen; f) vajaakelpoisia vastuita koskevat rekisterit ja tiedot edellyttäen, että näiden rekistereiden pitämisessä ja tietojen käsittelyssä noudatetaan salassapitovelvollisuutta. 2. Edellä 1 kohdassa tarkoitetussa komission asetuksessa määritellään niiden sopimusten, päätösten ja yhdenmukaistettujen menettelytapojen ryhmät, joihin sitä sovelletaan, ja täsmennetään erityisesti: a) rajoitukset tai ehdot, joita voi olla sopimuksissa, päätöksissä tai yhdenmukaistetuissa menettelytavoissa taikka joita ei sallita niissä; b) ehdot, jotka on oltava sopimuksissa, päätöksissä tai yhdenmukaistetuissa menettelytavoissa, taikka muut edellytykset, jotka on täytettävä. 2 artikla Edellä 1 artiklan nojalla annettava asetus annetaan määräajaksi. Se voidaan kumota tai sitä voidaan muuttaa, jos olosuhteet muuttuvat sellaisten seikkojen osalta, joilla oli keskeinen merkitys sitä annettaessa; tällöin on säädettävä määräajasta aikaisemmassa asetuksessa tarkoitettujen sopimusten, päätösten ja yhdenmukaistettujen menettelytapojen muuttamiseksi. 3 artikla Edellä 1 artiklassa tarkoitetussa asetuksessa voidaan säätää, että sitä sovelletaan taannehtivasti sellaisiin sopimuksiin, päätöksiin ja yhdenmukaistettuihin menettelytapoihin, joihin olisi mainitun asetuksen voimaantulopäivästä sovellettu asetuksen N:o 17 6 artiklan mukaista taannehtivaa päätöstä. 4 artikla 1. Edellä 1 artiklan nojalla annetussa asetuksessa voidaan säätää, että perustamissopimuksen 85 artiklan 1 kohdassa määrätty kielto ei mainitussa asetuksessa säädettynä määräaikana koske sopimuksia, päätöksiä ja yhdenmukaistettuja menettelytapoja, jotka olivat olemassa 13 päivänä maaliskuuta 1962 ja jotka eivät täytä 85 artiklan 3 kohdassa määrättyjä edellytyksiä: - jos niitä kuuden kuukauden kuluessa kyseisen asetuksen voimaantulosta muutetaan siten, että ne asetuksen mukaan täyttävät edellä mainitut edellytykset, ja - jos muutokset saatetaan komission tietoon kyseisessä asetuksessa säädetyssä määräajassa. Ensimmäisen alakohdan säännöksiä sovelletaan samalla tavoin niihin uusien jäsenvaltioiden liittyessä yhteisöön olemassa oleviin sopimuksiin, päätöksiin ja yhdenmukaistettuihin menettelytapoihin, joihin sovelletaan perustamissopimuksen 85 artiklan 1 kohtaa liittymisen nojalla ja jotka eivät täytä 85 artiklan 3 kohdassa määrättyjä edellytyksiä. 2. Mitä 1 kohdassa säädetään, koskee sopimuksia, päätöksiä ja yhdenmukaistettuja menettelytapoja, jotka oli asetuksen N:o 17 5 artiklan mukaan ilmoitettava 1 päivään helmikuuta 1963 mennessä, ainoastaan, jos ne on ilmoitettu mainittuun päivään mennessä. Mitä 1 kohdassa säädetään, ei koske niitä uusien jäsenvaltioiden liittyessä yhteisöön olemassa olevia sopimuksia, päätöksiä ja yhdenmukaistettuja menettelytapoja, joihin liittymisen perusteella sovelletaan perustamissopimuksen 85 artiklan 1 kohtaa ja jotka oli asetuksen N:o 17 5 ja 25 artiklan mukaan ilmoitettava kuuden kuukauden kuluessa liittymisestä, ellei niitä ole ilmoitettu kyseisen ajan kuluessa. 3. Edellä 1 kohdan nojalla annettuihin säännöksiin ei voida vedota oikeudenkäynneissä, jotka ovat vireillä 1 artiklan nojalla annetun asetuksen tullessa voimaan; niihin ei myöskään voida vedota ulkopuoliseen kohdistuvan vahingonkorvausvaatimuksen perusteena. 5 artikla Kun komissio aikoo antaa asetuksen, sen on julkaistava asetusluonnos, jotta kaikki, joita asia koskee, voivat esittää huomautuksensa määräajassa, jonka komissio asettaa ja joka ei saa olla kuukautta lyhyempi. 6 artikla 1. Komission on kuultava kilpailun rajoituksia ja määräävää markkina-asemaa käsittelevää neuvoa-antavaa komiteaa: a) ennen asetusluonnoksen julkaisemista; b) ennen asetuksen antamista. 2. Asetuksen N:o 17 10 artiklan 5 ja 6 kohtaa neuvoa-antavan komitean kuulemisesta sovelletaan vastaavasti. Yhteistä kokousta komission kanssa ei saa kuitenkaan pitää ennen kuin kokouskutsun lähettämisesta on kulunut kuukausi. 7 artikla Jos komissio omasta aloitteestaan taikka jäsenvaltion tai sellaisten luonnollisten henkilöiden tai oikeushenkilöiden pyynnöstä, jotka osoittavat asian koskevan oikeuttaan, toteaa, että 1 artiklan nojalla annetussa asetuksessa tarkoitetuilla sopimuksilla, päätöksillä tai yhdenmukaistetuilla menettelytavoilla jossakin erityisessä tapauksessa on kuitenkin perustamissopimuksen 85 artiklan 3 kohdassa määrättyjen edellytysten kanssa ristiriitaisia vaikutuksia, se voi evätä tuon asetuksen soveltamisesta johtuvat edut ja tehdä asetuksen N:o 17 6 ja 8 artiklan mukaisen päätöksen ilman asetuksen N:o 17 4 artiklan 1 kohdassa tarkoitettua ilmoitusta. 8 artikla Komissio antaa viimeistään kuuden vuoden kuluttua 1 artiklassa tarkoitetun komission asetuksen voimaantulosta Euroopan parlamentille ja neuvostolle kertomuksen tämän asetuksen soveltamisesta sekä ehdotukset sen muuttamisesta siten kuin saatujen kokemusten perusteella osoittautuu tarpeelliseksi. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 31 päivänä toukokuuta 1991. Neuvoston puolesta Puheenjohtaja A. BODRY (1) EYVL N:o C 16, 23.1.1990, s. 13 (2) EYVL N:o C 260, 15.10.1990, s. 57 (3) EYVL N:o C 182, 23.7.1990, s. 27 (4) EYVL N:o L 395, 30.12.1989, s. 1 (5) EYVL N:o 13, 21.2.1962, s. 204/62